《复挽》
宋代·施士衡

十年帅钺倦驰驱，适意方谋一壑居。贾谊有才终太傅，薛收无寿处中书。

伤心风月江心古，过眼光阴梦幻虚。红紫飘零春色尽，后凋松柏独萧疏。

作者简介：施士衡，字德求，归安（今浙江湖州）人。高宗绍兴十二年（一一四二）进士，为宣州签幕。有《同庵集》一卷，已佚。清同治《湖州府志》卷七四有传。今录诗二首。